REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

Varaždinska 131, Varaždin

KLASA: 400-02/19-01- 32

URBROJ: 2186-91/19-01- 2

Varaždin, 07.11.2019.

 OBRAZLOŽENJE FINANCIJSKOG PLANA ZA 2020. GODINU

1. UVOD – sažetak djelokruga rada škole

VII. osnovna škola Varaždin je ustanova za osnovnoškolsko obrazovanje učenika od 1. – 8. razreda. Nastava je organizirana u jednoj smjeni u petodnevnom radnom tjednu.

 Škola provodi nastavni program i kurikulume „Škole za život“ Ministarstva znanosti i obrazovanja. Škola radi prema Godišnjem planu i programu rada i Školskom kurikulumu VII. osnovne škole Varaždin kojima se uređuje provođenje: redovne nastave, dopunske i dodatne nastave, izborne nastave, terenske i izvanučioničke nastave, provođenje projekata, izleta i ekskurzija, međupredmetnih tema, izvannastavnih aktivnosti, prevencije rizičnih ponašanja, programa produženog boravka, pedagoškog razvojnog plana s područjem unaprjeđenja kvalitete rada škole, misija i vizija škole, ostvaruje se plan kulturne i javne djelatnosti škole, samovrednovanje i ostala područja rada škole.

 Školu polazi 255 učenika u 16 razrednih odjela. Planira se da će broj učenika ostati na toj razini.

1. OBRAZLOŽENJE PROGRAMA (AKTIVNOSTI I PROJEKATA) 2020.

 Projekcije u 2021 i 2022.

Misija škole je profesionalno i kontinuirano razvijanje i unaprjeđenje kvalitete odnosa svih odgojno-obrazovnih čimbenika te na svim područjima svojega djelovanja stvarati okruženje u kojemu svi čimbenici, u okviru svojih kompetencija i odgovornosti, u najvećoj mogućoj mjeri doprinose dobrobiti učenika.

 Škola želi ostvarivati viziju škole sigurnog i poticajnog okruženja s ciljem razvoja sposobnosti i interesa svakog učenika.

 Škola svoju misiju i viziju ostvaruje kroz programe na način da potiče:

* stalno usavršavanje učitelja i stručnih suradnika posebno u prioritetnom području razvojnog plana škole
* učenike na izražavanje kreativnosti, talenata i sposobnosti kroz uključivanje u izvan nastave aktivnosti, natjecanja, projekte, priredbe, smotre i druge aktivnosti kojima se podržava razvoj interesa i sposobnosti učenika
* poticanje na sudjelovanje u sportskim aktivnostima, uključivanje na natjecanja na školskoj i županijskoj razini
* organiziranje zajedničkih aktivnosti učenika, roditelja i učenika
* provođenje programa „POMOĆNIK U NASTAVI-PONOS“ za potrebe djece sa posebnim potrebama ( teško pokretno dijete),
* organiziranje prijevoza učenika radi sigurnosti djece pri dolasku u školu i odlasku iz škole te podizanja standarda škole

- opremanje škole adekvatnom opremom: klasičnim pločama, pametnim pločama,

 računalima, namještajem, mikroskopima, knjigama i drugim nastavnim sredstvima

 i pomagalima prema potrebama za optimalno ostvarivanje programa i razvojnoga

 plana škole

1. ZAKONSKE I DRUGE PRAVNE OSNOVE
* Zakon o odgoju i obrazovanju u osnovnoj i srednjoj školi („Narodne novine“ br. 87/08, 86/09., 92/10., 105/10., 90/11., 05/12., 16/12., 86/12., 126/12., 94/13 152/14.)
* Zakon o ustanovama („Narodne novine“ 76/93., 29/97., 47/99., 38/08.)
* Zakon o proračunu („Narodne novine“ br. 87/08., 136/12., 15/15.), Pravilnik o proračunskim klasifikacijama („Narodne novine“ br. 87/08., 136/12., 124/14.) i Pravilnik o proračunskom računovodstvu i računskom planu („Narodne novine“ br. 87/08., 136/12., 124/14., 15/15., 115/15.)
* Pravilnik o financijskom izvještavanju u proračunskom računovodstvu ( „Narodne novine“ br.87/08., 136/12., 3/15.)
* Zakon o arhivskom gradivu i arhivima ( „Narodne novine“br. 105/97., 64/00., 65/09., 125/11.)
* Upute za izradu proračuna Grad Varaždin, Upravni odjel za obrazovanje i znanost za razdoblje 2019. – 2021. od 27. rujna 2018. godine (KLASA: 400-06/18-01/8, URBROJ: 2186/01-09-18-19)
* Godišnji plan i program rada škole za školsku godinu 2017./2018 i 2018/2019.
* Školski kurikulum za školsku godinu 2017/2018 i 2018/2019.
1. USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA

 Školske ustanove ne donose strateške, već godišnje planove i programe prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne samouprave sa školskim ustanovama je provedena u dodatnim točkama.

 Nastavni planovi se odnose na nastavnu godinu, a ne na fiskalnu. Kako tokom fiskalne godine dolazi do odstupanja od financijskog plana tijekom fiskalne godine financijski plan prihoda i rashoda se usklađuje rebalansima financijskog plana.

1. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA
* Plaće za djelatnike OŠ iz Državnog proračuna, Opremanje osnovnih škola, Stručno usavršavanje, Udžbenici za učenike OŠ izvor 21, konto 636120, 636121, 636220 Ministarstvo znanosti i obrazovanja
* Financiranje materijalnih rashoda-zakonskog standarda, Održavanje i opremanje izvor 12, konto 671110 proračun Grada Varaždina
* Financiranje programa iznad standarda u osnovnim školama: Produženi boravak, Pomoćnik u nastavi, Dodatne i dopunske aktivnosti izvor 11 konto 671110 proračuna Grada Varaždina
* Financiranje prehrane učenika slabijeg imovinskog statusa iz projekta SPAS- III školska prehrana za sve izvor 1424, konto 671110 proračun Grada Varaždina
* Sufinanciranje projekta „Ponos“ izvor 1415, izvor 11 konto 671110 proračun Grada Varaždina
* Održavanje objekata osnovnih škola izvor 402, konto 671110 proračun Grada Varaždina
* Školsko mlijeko izvor 21, konto 671110 proračun Grada Varaždina
* Školsko voće izvor 21, konto 671110 proračun Grada Varaždina
* Drugi obrazovni materijal za učenike OŠ izvor 11, konto 671110 proračun Grada Varaždina
* Vlastiti prihodi od iznajmljivanja prostora, izvor 71, konto 661510; 652696 (Ostali nespomenuti prihodi-prihod Učeničke zadruge „Pinklec“), kamate na depozit, izvor 71, konto 641320
* Prihodi po posebnim potrebama, izvor 72, konto 652640 – sufinanciranje školske kuhinje, produženog boravka, osiguranje učenika, pretplata na dječje časopise, testove, zbirke, priručnike, karte, mape te uplate roditelja za provedbu dodatnih programa rada unutar školskog kurikuluma ( jednodnevni izleti, kazališta i kino)
* Pomoći o Županije Varaždinske, izvor 22, konto 636130 – po programima za provedbu natjecanja na županijskoj razini
* Prihod Hrvatskog zavoda za zapošljavanje, izvor 72, konto 634140 – za naknade troškova osobama izvan radnog odnosa (Stručno osposobljavanje za rad bez zasnivanja radnog odnosa)
* 663 Tekuće i kapitalne donacije od trgovačkog društva
* 638 Tekuće pomoći iz državnog proračuna temeljem prijenosa EU sredstava

 Za izradu Projekcija prihoda i rashoda dobivaju se limiti od nadležnog proračuna osnivača Grada Varaždina.

 Prihode za financiranje rashoda planirali smo primjenom financijskih pokazatelja, te iz uputa za izradu proračuna od listopada 2019. godine. Na temelju tako predviđenih vrijednosti vlastitih i ostalih prihoda, te nadalje određenih limita od strane nadležnih proračuna (Grad Varaždin ) planirali smo financiranje materijalnih rashoda zakonskog standarda za obavljanje djelatnosti škole (energija, uredskog materijala, komunalne usluge, materijal i usluge tekućeg investicijskog održavanja, usluge telefona, premije osiguranja, zdravstvene usluge, usluge platnog prometa, računalne usluge, službena putovanja, stručno usavršavanje zaposlenika i ostalo).

 Nadalje smo planirali rashode iznad zakonskog standarda po već navedenim programima i to: prehranu učenika slabijeg socijalnog statusa „Spas III“, rashode produženog boravka u školi, rashode održavanja objekata osnovnih škola, rashode dodatnih i dopunskih aktivnosti, rashode prijevoza učenika, rashode stručnog osposobljavanja bez zasnivanja radnog odnosa, rashode za plaću i ostala materijalna prava iz Ugovora o radu pomoćnika u nastavi prema projektu „Ponos“.

 Vlastiti prihodi koriste za potrebe redovnog poslovanja škole i to za rashode raspoređene po slijedećim programima Stručno usavršavanje nastavnika, Školske manifestacije i ostali programi (Učenička zadruga Pinklec), Održavanje objekata osnovnih škola, Opremanje osnovnih škola. Namjenski prihodi od sufinanciranja namjenski se troše kako je već navedeno po programima Produženi boravak (školska kuhinja i produženi boravak), Maturalna i ostala putovanja ( svi jednodnevni izleti prema Pravilniku o organiziranju školskih putovanja ), Školske manifestacije i ostali programi ( pretplate na časopise, osiguranje učenika, za testove, zbirke, mape, priručnike, likovne kutije ), Športske aktivnosti učenika.

1. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJEN NA POKAZATELJIMA IZ NADLEŽNOSTI PRORAČUNSKOG KORISNIKA U PRETHODNOJ GODINI

 Ostvareno je redovno odvijanje nastavnog procesa:

* 257 učenika je uspješno završilo nastavnu godinu 2018/2019.
* 112 učenika je sudjelovalo na školskim natjecanjima i smotrama u organizaciji AZZO-a
* 26 naših učenika sudjelovalo je na županijskim natjecanjima i smotrama u organizaciji AZZO-a
* U različitim sportovima imali smo 100 izlazaka učenika na gradska i županijska natjecanja s osvojena dva treća mjesta, jednim drugim i jednim prvim mjestom
* Još 83 učenika sudjelovalo je na različitim natjecanjima i smotrama izvan sustava AZZO natjecanja ( „Theaterspiele“, Zajednica tehničke kulture - „Pametna kuća“ i Modelarska liga, natjecanje Matka je slatka (22 učenika) i „Klokan bez granica“ (47 učenika, od toga 3 među prvih 10 učenika)
* Na Festivalu matematike i informatike u organizaciji Centara izvrsnosti Varaždinske županije sudjelovalo je 10 učenika
* Centre izvrsnosti polazilo je 5 učenika
* Učenik škole je trostruki državni prvak iz robotike i nositelj Oskara znanja
* 17 učitelja škole bili su mentori učenicima na županijskim natjecanjima u organizaciji AZZO-a ili izvan AZZO-a
* Svi učenici škole sudjelovali su u školskom projektu „Prehranom i kretanjem do zdravlja“ te u niz razrednih ili među predmetnih projekata
* Škola je provodila integriranu nastavu objedinjujući neke nastavne jedinice ili teme
* Većina učenika škole sudjeluje u kulturnom i javnom životu škole (priredbama, smotrama i drugdje)
* Svi učenici škole sudjelovali su na Danu otvorenih vrata škole
* Velik dio učenika 8. razreda upisao je gimnazijske i druge željene programe u srednjoj školi

Zaposlenici se stručno usavršavaju na seminarima, stručnim aktivima i drugim oblicima te nadograđuju svoje kompetencije te škola ima dva učitelja savjetnika

Ravnateljica:

Ruža Levatić